ddrg/super_eurlex huggingface dataset:
(2)

Alueiden komiteassa on vapautunut kolme jäsenen paikkaa Rafal DUTKIEWICZin, Krzysztof SZYMAŃSKIn ja Brunon SYNAKin toimikauden päätyttyä. Yksi varajäsenen paikka on vapautunut Norbert OBRYCKIn toimikauden päätyttyä. Toinen varajäsenen paikka on vapautunut, kun Konstanty DOMBROWICZ on nimitetty alueiden komitean jäseneksi,
(4)

Kassaperusteinen kirjanpitojärjestelmä on sellaisille pienyrityksille tarkoitettu yksinkertaistettu ja vaihtoehtoinen järjestelmä, jotka eivät saa verovapautusta. Kyseisessä järjestelmässä verovelvollisiin sovelletaan niiden meno- ja tulotapahtumien maksupäivään perustuvaa yksinkertaista sääntöä sen määrittämiseksi, milloin niiden on käytettävä arvonlisäveron vähennysoikeutta ja milloin niiden on suoritettava kyseinen vero veroviranomaisille. Kyseessä on siis näiden verovelvollisten osalta yksinkertaistamistoimenpide, joka voi myös kasvattaa niiden kassavirtaa.
(78)

Huolimatta omaa rahoitusosuutta koskevan tavoitteen mukauttamisesta komissio vaatii edelleen mahdollisimman suurta rahoitusosuutta osakkailta (toisin sanoen vastuun jakamista). Tämä merkitsee sitä, että myös hybridipääomansijoittajien on osallistuttava pankin rakenneuudistukseen. Komissio katsoo, että tapauksissa, joissa on myönnetty valtiontukea, oman pääoman rahastojen purkaminen hybridipääomaan liittyvien koronmaksujen hoitamiseksi ja tappioihin osallistumisen välttämiseksi on ongelmallista kahdesta syystä. Ensinnäkin valtiontuki ei tällaisissa tapauksissa olisi todennäköisesti rajattu välttämättömään. Periaate, jonka mukaan valtiontuki on rajattava välttämättömään, on tukipolitiikan yleisperiaate. Rahastojen purkaminen hybridipääoman korkojen maksamiseksi on suora oman pääoman otto, jonka kautta pääomapohjan vahvistamiseen tarvittava määrä ja siten tuen määrä lisääntyvät. Toiseksi tämä on ristiriidassa vastuun jakamiseen liittyvän periaatteen kanssa ja lisää moraalikatoa. Jos hybridipääoman korkoja maksetaan, vaikka siihen ei ole oikeudellista velvoitetta, tämä suojelee hybridipääoman omistajia tappioiden seurauksilta; samaan aikaan ne eivät ole täysin alttiina riskeille, jotka ne ovat ottaneet investoimalla jo luontaisesti riskialttiisiin ja riskin vuoksi paremman korvauksen tuottaviin välineisiin. Lisäksi hybridipääomavälineet osallistuvat tappioihin. Siksi komissio vaatii, että tällaisiin välineisiin liittyvät koronmaksut kielletään WestLB:n myymiseen saakka, jos tappioita syntyy, ja että välineet osallistuvat tappioihin tilanteessa, jossa pankki tekee tappiota, ellei oman pääoman rahastoja pureta. Tämä koskee erityisesti WestLB:tä, koska pankki on tarkoitus myydä ja koska sijoittajien luottamuksella nykyisiin omistajiin ei ole kovinkaan suurta merkitystä (37).
(5)

Komissio on arvioinut yhteisön TSE-vertailulaboratorion toimittaman vuotta 2010 koskevan työohjelman ja sitä vastaavat alustavat talousarviot. Kyseiselle yhteisön vertailulaboratoriolle olisi myönnettävä unionin taloudellista tukea asetuksessa (EY) N:o 882/2004 ja asetuksessa (EY) N:o 999/2001 säädettyjen tehtävien suorittamiseen liittyvien toimien yhteisrahoittamiseksi. Unionin taloudellisen tuen olisi oltava 100 prosenttia tukikelpoisista kustannuksista, sellaisina kuin ne on määritelty asetuksessa (EY) N:o 1754/2006.
(6)

Makaronesian luonnonmaantieteellisellä alueella olevista yhteisön tärkeinä pitämistä alueista tehty luettelo on päivitettävä toisen kerran myös siksi, että voidaan ottaa huomioon yhteisön alustavan luettelon ja sen ensimmäisen päivityksen hyväksymisen jälkeen mahdollisesti tapahtuneet muutokset jäsenvaltioiden toimittamissa alueita koskevissa tiedoissa. Makaronesian luonnonmaantieteellisellä alueella olevista yhteisön tärkeinä pitämistä alueista tehtävä toinen päivitetty luettelo on tässä mielessä konsolidoitu versio Makaronesian luonnonmaantieteellisellä alueella olevista yhteisön tärkeinä pitämistä alueista tehdystä luettelosta. On kuitenkin painotettava, että direktiivin 92/43/ETY 4 artiklan 4 kohdasta ja 6 artiklan 1 kohdasta johtuvia velvoitteita olisi sovellettava mahdollisimman pian ja enintään kuuden vuoden kuluessa siitä, kun on hyväksytty alustava luettelo ja ensimmäinen päivitetty luettelo Makaronesian luonnonmaantieteellisellä alueella olevista yhteisön tärkeinä pitämistä alueista, riippuen siitä, kumpaan luetteloon yhteisön tärkeänä pitämä alue oli alun perin sisällytetty.
2)

Korvataan 4 artiklan 3 ja 4 kohta seuraavasti: ”3. Poikkeuksia voidaan myöntää sellaisten varojen ja taloudellisten resurssien osalta, jotka a) ovat välttämättömiä perustarpeiden kattamiseksi, mukaan lukien elintarvikkeiden hankinta, vuokra tai kiinnelaina, lääkkeet ja sairaanhoito, verot, vakuutusmaksut ja julkisten palvelujen käyttö; b) on tarkoitettu yksinomaan oikeudellisiin palveluihin liittyvien kohtuullisten palkkioiden maksamiseen ja näistä palveluista aiheutuneiden kulujen korvaamiseen; tai c) on tarkoitettu yksinomaan jäädytettyjen varojen ja taloudellisten resurssien tavanomaisesta säilyttämisestä tai hoidosta aiheutuvien palkkioiden tai palvelumaksujen maksamiseen kansallisen lainsäädännön mukaisesti, sen jälkeen kun asianomainen jäsenvaltio on ilmoittanut komitealle liitteessä I lueteltujen henkilöiden ja yhteisöjen osalta aikomuksestaan sallia tarvittaessa pääsyn edellä tarkoitettuihin varoihin, muuhun rahoitusomaisuuteen ja taloudellisiin resursseihin, jollei komitea tee asiasta kielteistä päätöstä viiden työpäivän kuluessa ilmoituksen jättämisestä. 4. Poikkeuksia voidaan myöntää myös sellaisten varojen ja taloudellisten resurssien osalta, jotka a) ovat välttämättömiä poikkeuksellisia kuluja varten, sen jälkeen kun asianomainen jäsenvaltio on ilmoittanut asiasta komitealle ja komitea on hyväksynyt sen liitteessä I lueteltujen henkilöiden ja yhteisöjen osalta; tai b) ovat tuomioistuimen, hallintoviranomaisen tai välimiesoikeuden antaman panttioikeuden tai päätöksen kohteena, jolloin varoja ja taloudellisia resursseja voidaan käyttää kyseisen panttioikeuden tai päätöksen täyttämiseksi sen jälkeen, kun asianomainen jäsenvaltio on ilmoittanut asiasta komitealle liitteessä I lueteltujen henkilöiden ja yhteisöjen osalta, edellyttäen, että panttioikeus tai päätös on annettu ennen päivää, jona pakotekomitea, turvallisuusneuvosto tai neuvosto on nimennyt 1 kohdassa tarkoitetun henkilön tai yhteisön, ja että panttioikeus tai päätös ei hyödytä 1 kohdassa tarkoitettuja henkilöitä tai yhteisöjä.”
22.

Palestiinan vapautuksen kansanrintama Popular Front for the Liberation of Palestine – PFLP
(11)

Edellä mainituista syistä on syytä korvata tuontipäätökset, jotka koskevat kemikaaleja etyleenioksidi, fluoriasetamidi, HCH (isomeerien seos), lindaani, metamidofossi, pentakloorifenoli ja sen suolat ja esterit, polybromatut bifenyylit (PBB), polyklooratut terfenyylit (PCT) ja jotka sisältyvät vaarallisten kemikaalien viennistä ja tuonnista annetun neuvoston asetuksen (ETY) N:o 2455/92 mukaisista yhteisön tuontipäätöksistä 16 päivänä lokakuuta 2000 tehtyyn komission päätökseen 2000/657/EY (8), tiettyjen vaarallisten kemikaalien viennistä ja tuonnista annetun neuvoston asetuksen (ETY) N:o 2455/92 mukaisista yhteisön tuontipäätöksistä ja päätöksen 2000/657/EY muuttamisesta 19 päivänä marraskuuta 2001 tehtyyn komission päätökseen 2001/852/EY (9), Euroopan parlamentin ja neuvoston asetuksen (EY) N:o 304/2003 mukaisista tiettyjä kemikaaleja koskevista yhteisön tuontipäätöksistä ja päätösten 2000/657/EY ja 2001/852/EY muuttamisesta 7 päivänä heinäkuuta 2003 tehtyyn komission päätökseen 2003/508/EY (10) ja Euroopan parlamentin ja neuvoston asetuksen (EY) N:o 304/2003 mukaisista tiettyjä kemikaaleja koskevista yhteisön tuontipäätöksistä ja päätösten 2000/657/EY, 2001/852/EY ja 2003/508/EY muuttamisesta 19 päivänä toukokuuta 2005 tehtyyn komission päätökseen 2005/416/EY (11).
(14)

Ruotsin Postin mukaan ”pakettien, pakettilähetysten ja kuormalavojen tavanomaisessa jakelussa kansallisissa, alueellisissa tai maailmanlaajuisissa kuljetusverkoissa” on yhdet ainoat markkinat eli lajittelutoimipaikan käsittelemien kappaletavaroiden markkinat, sillä yhteisenä nimittäjänä on se seikka, että ”verkoissa keskeisellä sijalla ovat lajittelutoimipaikat, joissa käsitellään huomattavia tavaramääriä”. Näin määritellyistä markkinoista Ruotsin Postilla olisi [… prosentin] markkinaosuus. Tämä kattaa kuitenkin useita eri markkinaosuuksia, jotka vaihtelevat kotimaan pikapakettipalvelujen [… prosentista] arvossa mitattuna kotimaan kuluttajien peruspakettien [… prosenttiin] arvossa mitattuna. Näin ollen kyseessä eivät ole yhdet markkinat. Kotimaan kuluttajien peruspaketteja on sen vuoksi tarkasteltava erikseen, sillä ne vastaavat erilaisiin kysyntätarpeisiin (yleiset postipalvelut) kuin kaupalliset palvelut, joiden palveluntarjonnan teknologinen prosessi on tavallisesti hyvin erilainen. Näissä palveluissa Ruotsin Postilla on melko vahva asema, sillä sen arvioitu markkinaosuus pysytteli vuosina 2005–2007 vakaana noin [… prosentissa] arvossa mitattuna (16). Vaikka kahden uuden kilpailijan mukaantulo loppuvuodesta 2007 voi muuttaa tätä tilannetta lähivuosina, olisi todettava, että kyseiseen palveluluokkaan ei kohdistu Ruotsissa suoraa kilpailua. Sen vuoksi direktiivin 2004/17/EY 30 artiklan 1 kohtaa ei sovelleta sopimuksiin, joiden tarkoituksena on mahdollistaa kyseisten toimintojen suorittaminen Ruotsissa.
(12)

Kuten 30 artiklaa koskevista komission päätöksistä ilmenee, komission vakiintunut käytäntö (8) on se, että ”yksi kansallisten markkinoiden kilpailuastetta kuvaavista indikaattoreista on kolmen suurimman tuottajan kokonaismarkkinaosuus”. Komission kertomukseen ”Edistyminen kaasun ja sähkön sisämarkkinoiden luomisessa” liittyvässä komission yksiköiden valmisteluasiakirjassa ”Accompanying document to the Report on Progress in Creating the Internal Gas and Electricity Market” (9) oleva taulukko 6 ”Wholesale Market Position” (s. 12) osoittaa, että kolmen suurimman sähköntuottajan osuus oli 69,4 prosenttia sähkön tuotannosta vuonna 2006 ja 73,9 prosenttia vuonna 2007. Tšekin viranomaisten 9 päivänä lokakuuta 2008 antaman vastauksen mukaan määräävässä asemassa olevalla yhtiöllä oli hallussaan lähes 70 prosenttia koko asennetusta kapasiteetista, toiseksi suurimmalla yhtiöllä 3,5 prosenttia ja kolmanneksi suurimmalla 3 prosenttia. Nämä keskittymistasot, jotka kattavat kolmen suurimman sähköntuottajan yhteisen markkinaosuuden, ovat suuremmat kuin se 39 prosentin taso, joka mainitaan Yhdistynyttä kuningaskuntaa koskevissa komission päätöksissä 2006/211/EY (10) ja 2007/141/EY (11). Ne ovat myös huomattavasti suuremmat kuin Itävaltaa koskevassa komission päätöksessä 2008/585/EY (12) mainittu taso (52,2 prosenttia), ja suuremmat kuin Puolaa koskevassa komission päätöksessä 2008/741/EY (13) mainittu taso (58 prosenttia bruttotuotannosta).
(1)

Direktiivin 96/82/EY 14 artiklan mukaan jäsenvaltioiden on huolehdittava siitä, että toiminnanharjoittaja velvoitetaan ilmoittamaan toimivaltaisille viranomaisille suuronnettomuudesta mahdollisimman pian sen tapahduttua. Mainitun direktiivin 15 artiklan 1 kohdan mukaan jäsenvaltioiden on ilmoitettava komissiolle alueellaan tapahtuneista suuronnettomuuksista, jotka täyttävät direktiivin liitteessä VI esitetyt perusteet, mahdollisimman pian. Mainitun direktiivin 15 artiklan 2 kohdassa säädetään, että heti kun 14 artiklassa tarkoitetut tiedot on koottu, jäsenvaltioiden on toimitettava komissiolle onnettomuustutkinnan tulokset ja suosituksensa tuleviksi ehkäiseviksi toimenpiteiksi.
(3)

Nikotiinin vaikutukset ihmisten terveyteen ja ympäristöön on arvioitu asetusten (EY) N:o 1112/2002 ja (EY) N:o 2229/2004 säännösten mukaisesti ilmoittajan ehdottamien käyttötarkoitusten osalta. Kyseisissä asetuksissa nimetään myös esittelijöinä toimivat jäsenvaltiot, joiden on toimitettava asiaa koskevat arviointikertomukset ja suositukset Euroopan elintarviketurvallisuusviranomaiselle asetuksen (EY) N:o 2229/2004 20 artiklan mukaisesti. Nikotiinin osalta esittelevä jäsenvaltio oli Yhdistynyt kuningaskunta, ja kaikki asiaa koskevat tiedot toimitettiin tammikuussa 2008.
(3)

Yhteisön rahoitusta koskevien hakemusten on oltava neuvoston asetuksen (EY) N:o 861/2006 täytäntöönpanoa koskevista yksityiskohtaisista säännöistä jäsenvaltioille yhteiseen kalastuspolitiikkaan sovellettavien seuranta- ja valvontajärjestelmien toteutuksesta aiheutuvien menojen osalta 11 päivänä huhtikuuta 2007 annetussa komission asetuksessa (EY) N:o 391/2007 (2) vahvistettujen sääntöjen mukaisia.
(9)

OBP on näin ollen ainoa mahdollinen toimeksisaaja, jolla on vaaditut valmiudet toimittaa tehokkaita kansainvälisesti hyväksytyt normit täyttäviä afrikkalaisen hevosruton vastaisia rokotteita, siten kuin Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23 päivänä joulukuuta 2002 annetun komission asetuksen (EY, Euratom) N:o 2342/2002 (5) 123 artiklan 3 kohdassa säädetään
(10)

Standardin EN 3–9:2006 5.4 kohdan mukaan sammuttimen murtokalvon on toimittava, kun paine on seuraavien arvojen välillä: suurin sallittu käyttöpaine PS lisättynä 10 prosentilla ja testipaine PT. Murtokalvo luokitellaan standardissa varolaitteisiin. Murtokalvo ei ole kuitenkaan tyypillinen paineen rajoitinlaite vaan pikemminkin suojalaite, sillä sen tarkoituksena on rajoittaa ylitäytön tai ylikuumenemisen aiheuttamia vahinkoja. Lisäksi direktiivin 97/23/EY liitteessä I olevassa paineen rajoitinlaitteita käsittelevässä 2.11.2 kohdassa säädetään, että nämä laitteet on suunniteltava siten, että paine ei pysyvästi ylitä suurinta sallittua käyttöpainetta PS; lyhytaikainen ylipaine on kuitenkin sallittu edellyttäen, että ylitys on enintään 10 prosenttia. Tämä standardin kohta ei näin ollen pysty luomaan olettamusta direktiivissä 97/23/EY tarkoitetusta vaatimustenmukaisuudesta.
(2)

Yhteisön politiikkojen toteuttamisessa olisi varmistettava ihmisten terveyden korkeatasoinen suojelu. Elintarvikkeita ja rehuja koskevien yhteisön toimenpiteiden on perustuttava ihmisten ja eläinten terveydelle mahdollisesti aiheutuvien riskien asianmukaiseen arviointiin, ja niissä on olemassa oleva tieteellinen näyttö huomioon ottaen pidettävä yllä yhteisössä varmistettua ihmisten ja eläinten terveyden suojelun tasoa tai, jos se on tieteellisesti perusteltua, parannettava sitä. Korkeat hygieniavaatimukset koko elintarvikeketjussa ja sellaisten aineiden välttäminen tai kieltäminen, joilla voidaan peittää heikkotasoiset hygieniakäytännöt, ovat yhteisön ensisijaisia tavoitteita.
(3)

Marokko on ilmoittanut komissiolle, että pienten märehtijäin ruttoa on havaittu sen alueella ja että tauti on levinnyt laajalle erittäin lyhyen ajan kuluessa. Marokossa hiljattain havaittu viruskanta on tyyppiä, jota ei aiemmin ollut löydetty Afrikassa.
(10)

Direktiivin 97/23/EY liitteessä I olevassa 3.1.2 kohdassa vahvistetaan pysyviä liitoksia koskevat vaatimukset. Standardin EN 3–8:2006 7.2.2 kohdassa oleva viittaus, jonka mukaan ”muita standardeja voidaan hyväksyä”, ei ole riittävä ja tarpeeksi konkreettinen ilmaus, kun otetaan huomioon, että tällaisen standardin avulla on tarkoitus luoda olettamus direktiivissä 97/23/EY tarkoitetusta vaatimustenmukaisuudesta. Yhdenmukaistetun standardin, joka luo olettamuksen direktiivissä tarkoitetusta vaatimustenmukaisuudesta, on sisällettävä suunnittelun, valmistuksen ja koetuksen osalta sellaisia konkreettisia teknisiä eritelmiä, joista on apua valmistajille ja joiden ansiosta painelaitteen voidaan olettaa olevan asianomaisten olennaisten vaatimusten mukainen. Standardin EN 3–8:2006 7.2.2 kohdassa on kuitenkin useita konkreettisia viittauksia hitsausvaatimuksia sisältäviin standardeihin. Vaikka 7.2.2 kohtaa olisi parannettava, olisi kuitenkin kohtuutonta jättää standardin viitetiedot sillä perusteella julkaisematta.
(7)

Komissio hankki ja tarkasti kaikki markkinatalouskohtelun myöntämistä sekä polkumyynnin, siitä aiheutuneen vahingon ja yhteisön edun määrittämistä varten tarvitsemansa tiedot. Seuraavien yritysten toimitiloihin tehtiin tarkastuskäyntejä: a) Yhteisön tuotannonalaan kuuluvat tuottajat — Hellenic Steel Co., Thessaloniki, Kreikka — Ilva S.p.A., Milano, Italia — Salzgitter AG, Salzgitter, Saksa — ThyssenKrupp Steel AG, Duisburg, Saksa. b) Muut yhteisön tuottajat — Corus UK Ltd, Newport, Yhdistynyt kuningaskunta — ArcelorMittal Piombino S.p.A., Piombino, Italia. c) Kiinassa toimivat vientiä harjoittavat tuottajat — Changshu Xingdao Advanced Building Material Co., Changshu — Changshu Everbright Material Technology Co., Changshu — Bengang Steel Plates Co, Benxi — BX Steel Posco Cold Rolled Sheet Co. Ltd, Benxi — Angang Group International Trade Corporation, Anshan ja siihen etuyhteydessä oleva yritys Angang Group Hong Kong Co., Ltd, Hongkong — ANSC-TKS Galvanizing Co., Dallian — International Economics & Trading Corporation WISCO, Wuhan ja siihen etuyhteydessä oleva yritys Wugang Trading Co. Ltd, Hongkong. d) Etuyhteydettömät tuojat — Duferco SA, Lugano, Sveitsi.
(3)

On tarkoituksenmukaista antaa Unkarille yhteisön tukea enintään 6,5 miljardia euroa osana asetuksella (EY) N:o 332/2002 käyttöönotettua järjestelyä, jolla jäsenvaltioiden maksutaseille myönnetään keskipitkän ajan rahoitustukea. Tuki olisi yhdistettävä kansainvälisen valuuttarahaston (IMF) valmiusluottojärjestelyllä myöntämään 10,5 miljardin erityisnosto-oikeuden (noin 12,5 miljardia euroa) lainaan, joka on tarkoitus hyväksyä 6 päivänä marraskuuta 2008. Lisäksi Maailmanpankki on luvannut myöntää Unkarille 1 miljardin euron lainan.
(5)

Asetuksen (EY) N:o 1290/2005 32 artiklan 6 kohdan nojalla jäsenvaltiot voivat päättää jättää takaisinperinnän suorittamatta. Tällainen päätös voidaan tehdä vain jos takaisinperinnästä aiheutuneet ja ennakoitavat kustannukset ovat yhteensä suuremmat kuin takaisin perittävä määrä tai jos takaisinperintä osoittautuu mahdottomaksi velallisen tai väärinkäytöksestä oikeudellisesti vastuussa olevien henkilöiden maksukyvyttömyyden vuoksi ja tämä on todettu ja hyväksytty asianomaisen jäsenvaltion kansallisen lainsäädännön mukaisesti. Jos tällainen päätös on tehty neljän vuoden kuluessa ensimmäisen asteen hallinnollisen tai oikeudellisen päätöksen tekemisestä tai kahdeksan vuoden kuluessa, jos takaisinperintää käsitellään kansallisessa tuomioistuimessa, takaisinperinnän toteuttamatta jättämisestä aiheutuvat taloudelliset seuraukset olisi katettava 100-prosenttisesti yhteisön talousarviosta. Asetuksen (EY) N:o 1290/2005 32 artiklan 3 kohdassa tarkoitetussa yhteenvedossa ilmoitetaan määrät, joiden osalta jäsenvaltio on päättänyt olla toteuttamatta takaisinperintää, sekä päätöksen perustelut. Nämä määrät eivät jää asianomaisten jäsenvaltioiden vastattaviksi, vaan ne katetaan yhteisön talousarviosta. Tämä päätös ei rajoita sääntöjenmukaisuutta koskevien myöhempien päätösten tekemistä mainitun asetuksen 32 artiklan 8 kohdan mukaisesti.
(5)

Montrealin pöytäkirjan osapuolten päätöksessä XIX/18 sallitaan tuotanto ja kulutus, joka on tarpeen Montrealin pöytäkirjan liitteissä A, B ja C mainittujen valvottavien (ryhmissä II ja III lueteltujen) aineiden välttämättömiin laboratorio- ja analyysikäyttötarkoituksiin, jotka on lueteltu osapuolten seitsemättä kokousta koskevan kertomuksen liitteessä IV, ellei osapuolten kuudetta kokousta koskevan kertomuksen liitteessä II ja Montrealin pöytäkirjan osapuolten päätöksissä VII/11, XI/15 ja XV/5 asetetuista edellytyksistä muuta johdu. Montrealin pöytäkirjan osapuolten päätöksessä XVII/10 sallitaan tuotanto ja kulutus, joka on tarpeen Montrealin pöytäkirjan liitteessä E mainitun valvottavan aineen (metyylibromidi) kriittisiin laboratorio- ja analyysitarkoituksiin.
(16)

Koska entisten työntekijöiden palkkaamista koskevan ehdon sisältävä tarjouskilpailu on peruutettu, ei ole mahdollista, että siihen sisältyisi valtiontukea, ja sen vuoksi Fluorite di Silius SpA:ta ei enää voida katsoa mahdolliseksi tuensaajaksi. Samalla tarjouskilpailun yhteydessä toimitetusta liiketoimintasuunnitelmasta on tullut mitätön. Tämän perusteella voidaan todeta, että muodollinen tutkintamenettely ei ole enää tarpeen ja on sen vuoksi päätettävä.
(3)

Triflumuronin vaikutukset ihmisten terveyteen ja ympäristöön on arvioitu asetusten (EY) N:o 451/2000 ja (EY) N:o 1490/2002 säännösten mukaisesti ilmoittajan ehdottamien käyttötarkoitusten osalta. Kyseisissä asetuksissa nimetään myös esittelijöinä toimivat jäsenvaltiot, joiden on toimitettava asiaa koskevat arviointikertomukset ja suositukset Euroopan elintarviketurvallisuusviranomaiselle asetuksen (EY) N:o 1490/2002 10 artiklan 1 kohdan mukaisesti. Triflumuronin osalta esittelevä jäsenvaltio oli Italia, ja kaikki asiaa koskevat tiedot toimitettiin 15 päivänä heinäkuuta 2005.
(14)

Ilmoituksessaan Tšekin viranomaiset katsovat, että tällaisia erityisvaunuja ei voida käyttää perinteisessä rautatieliikenteessä, vaan ainoastaan intermodaalisten kuljetusyksiköiden kuljettamiseen. Vaunut ovat erikoisrakenteisia ja muokattuja ainoastaan intermodaalisten kuljetusyksiköiden kuljettamiseen. Tästä syystä niitä on mahdotonta käyttää perinteisissä junavaunuissa kuljetettavien tavaroiden kuljettamiseen. Niissä ei esimerkiksi ole lattiaa, sivuseiniä eikä perälevyjä, vaan niissä käytetään erityisiä kiinnityspaloja (kiertolukituslaitteita). Tukea myönnetään vain näitä erityisrakenteisia rautatievaunuja varten, ja hakijan on toimitettava tarkat tekniset eritelmät vaunuista ja käytettävä niitä ainoastaan tietyllä uudella yhdistettyjen kuljetusten reitillä. Tuen perimmäisenä tavoitteena on varmistaa, että kullakin yhdistettyjen kuljetusten reitillä on riittävästi rautatievaunuja tai että vaunuja on riittävästi myös ”uusia” yhdistettyjen kuljetusten järjestelmiä varten (esim. rekkojen perävaunujen muuntaminen), jollaisia Tšekissä ei vielä ole ollut. Samaa periaatetta sovelletaan myös yhdistettyjen kuljetusten erityisajoneuvoihin maantieliikenteessä, ja tukea laajennetaan myös intermodaalisiin kuljetusyksiköihin, lukuun ottamatta ISO-kontteja.
(16)

Tästä päätöksestä on ilmoitettava bioturvallisuuden tiedonvälitysjärjestelmän kautta biologista monimuotoisuutta koskevan yleissopimuksen Cartagenan bioturvallisuuspöytäkirjan sopimuspuolille muuntogeenisten organismien valtioiden rajat ylittävistä siirroista 15 päivänä heinäkuuta 2003 annetun Euroopan parlamentin ja neuvoston asetuksen (EY) N:o 1946/2003 (6) 9 artiklan 1 kohdan ja 15 artiklan 2 kohdan c alakohdan mukaisesti.
(3)

Yksi merkittävimmistä lentokenttien kontti- ja pallettilastaajiin liittyvistä riskeistä on putoaminen lastaajan ollessa nostetussa asennossa tai muussa asennossa, johon käyttäjillä on pääsy rahtiovien käytön ja lastin käsittelyn aikana. Tämä riski on pystyttävä torjumaan tehokkaasti, ja samalla on otettava huomioon ilma-aluksen muoto ja vältettävä sen vahingoittamista.
(188)

Komissio epäili menettelyn aloittamisesta tehdyssä päätöksessä, että moottoreita valmistava RR on mahdollisesti saanut ilmoitetun toimenpiteen puitteissa epäsuoraa tukea. Komission mukaan RR on mahdollinen tuensaaja, sillä se on Trent 1000 -hankkeen johtaja ja ITP:n pääosakas. Komissio totesi myös, että erityisolosuhteilla, joissa RR ja ITP tekivät yhteistyötä ja joihin tuki on voinut vaikuttaa, on voinut olla vaikutusta tähän arviointiin.
(39)

Vaikka korvaukselle on asetettu yläraja ja ennakoimattomien vaateiden korvaamista koskevan sitoumuksen soveltamisalaa on rajoitettu, komissio katsoo, että Postabankin myynnin helpottamiseksi annettua Unkarin valtion korvaussitoumusta ei ole määritelty tarkasti eikä sen riskejä ollut luetteloitu tyhjentävästi ja sitovasti ennen liittymistä. Sen sijaan ennakoimattomien vaateiden korvaamista koskeva sitoumus on laaja korvaussitoumus, jota ei ole määritelty täsmällisesti, ja lisäksi korvauksille asetettu yläraja on korkea ja se on otettu käyttöön vasta jälkikäteen. Toisin kuin Unkarin viranomaiset ja Erste Bank esittävät, korvaussitoumus mahdollistaa siten lukemattomat uudet vaateet sen lisäksi, mitä liittymisen aikaan oli selkeästi määritelty.